
   RAPORT DE SPECIALITATE
privind prelungirea pe o perioadă de 3 ani, a contractului de  închiriere nr. 1569/14.03.2013 încheiat  cu Asociaţia Handicapaţilor Locomotor Timiş, pentru spaţiul situat în Timişoara, strada Cronicar Ioan Neculce nr. 1, SAD 2
 
Prin cererea cu numărul CT2021-000337/29.01.2021, Asociaţia Handicapaţilor Locomotor Timiş,  reprezentată de către domnul  Preşedinte Custura Aurel, a  solicitat prelungirea contractul de închiriere nr. 1569/14.03.2013, având ca obiect spaţiul situat în Timişoara, strada Cronicar Ioan Neculce nr.1, SAD 2.
Contractul  de închiriere nr. 1569/14.03.2013 al acestui spaţiu expiră la data de 13.03.2021, iar cererea de prelungire a fost întocmită în termenul legal stabilit.
       Precizăm faptul că  acest spaţiu este identificat cu extrasul de  CF nr. 411965-C1- U2, nr. top 30637, în proprietatea Municipiului Timişoara şi  o are suprafaţă de 65,41 mp, având 1120/10000 p.c. şi 66/591 mp teren în folosinţă. SAD-ul este situat la parter  compus din 2 camere, hol, o cameră de trecere + hol.
Spaţiul a fost verificat prin următoarele adrese ale serviciilor de specialitate:
· Adresa CT2021-000394/24.02.2021 -  a Biroului Clădiri Terenuri I Est; 
· Adresa  CT2021-000394/11.03.2021 - a Compartimentului Fond Funciar; 
· Adresa  CT2021-000394/ 24.02.2021 - a Serviciului Juridic;   
            Spaţiul de mai sus este înregistrat în evidenţa patrimonială a Municipiului Timişoara cu numărul de inventar 1618 şi valoarea de inventar: în curs de reevaluare. 
	Aşa cum rezultă din extrasul Procesului verbal al şedintei din 22.02.2021 a Comisiei de Analiză  a Spaţiilor cu Altă Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr.12/26.06.2012,   modificată prin HCLMT nr. 176/11.04.2019 şi prin  HCLMT nr. 45/ 16.02.2021,   comisia a avizat favorabil această solicitare şi a hotărât  prelungirea pe o perioadă de 3 ani, în aceleaşi condiţii, a contractului de închiriere nr. 1569/14.03.2013, încheiat cu  Asociaţia Handicapaţilor Locomotor Timiş, respectiv  de la data de 13.03.2021 până la data de 13.03.2024.
	În conformitate cu  art. 129 alin.(1) şi  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonanţa  de Urgenţă a Guvernului  nr. 57/2019, privind Codul administrativ;  
Având  în vedere prevederile legale şi necesitatea continuării activităţii de către Asociaţia Handicapaţilor Locomotor Timişoara, în spaţiul despre care facem vorbire mai sus, apreciem că prezentul proiect de hotărâre privind prelungirea pe o perioadă de 3 ani, a contractului de închiriere nr. 1569/14.03.2013, încheiat cu  Asociaţia Handicapaţilor Locomotor Timiş,  pentru spaţiul cu altă destinaţie situat în Timişoara, strada Cronicar Ioan Neculce nr. 1, SAD 2,  îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

                    VICEPRIMAR,                                                                      CONSILIER,
               COSMIN A. TABĂRĂ                                                            MICU CRISTINA

